主打歌《下次再見》由國際級嘅古典結他手楊雪霏伴奏，令呢首情歌溫婉動聽。蔡健雅同林夕合作嘅《花不痛》同林建華嘅《眼晴不能沒眼淚》都好扣人心弦。碟內重有鄧建明、Barry Chung、雷頌德等結他樂手助陣，彈奏出一流嘅奏樂。以高水準嘅錄音同後期製作，將流行音樂同靚聲發燒錄音結合，《Guitar Fever》就係一個最佳實證。